M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo B 1/2/2022

**Návrh na opravu Uznesenia č. 1/2022 - IX. z 1. zasadnutia Mestského zastupiteľstva v Šali zo dňa 3. februára 2022**

Návrh na uznesenie:

Mestské zastupiteľstvo v Šali

1. **prerokovalo**

návrh na opravu Uznesenia č. 1/2022 – IX. z 1. zasadnutia Mestského zastupiteľstva v Šali zo dňa 3. februára 2022,

1. **schvaľuje**

opravu Uznesenia č. 1/2022 – IX. z 1. zasadnutia Mestského zastupiteľstva v Šali zo   
dňa 3. februára 2022 nasledovne:

1. v časti A. uznesenia sa časť textu „*zvyšovanie atraktivity a konkurencieschopnosti verejnej osobnej dopravy*“ nahrádza textom „**podporu zelenej infraštruktúry a regeneráciu vnútroblokov sídlisk“,**
2. v časti B. uznesenia text písmena c) znie:
3. zabezpečenie finančných prostriedkov na spolufinancovanie realizovaného projektu vo výške **41 869,47** **EUR** t. j. rozdielu celkových oprávnených výdavkov projektu **836 749,34** **EUR** a poskytnutého NFP v súlade s podmienkami poskytnutia pomoci.

**Spracovala: Predkladá:**

Ing. Zuzana Valentová v. r. Ing. Jana Nitrayová v. r.

referentka RRSaŠF prednostka MsÚ

Predložené mestskému zastupiteľstvu 14. marca 2022

**Dôvodová správa:**

Uznesením Mestského zastupiteľstva v Šali č. 1/2022 – IX. Z 1. zasadnutia Mestského zastupiteľstva v Šali zo dňa 3. februára 2022 bolo prerokované predloženie žiadosti o nenávratný finančný príspevok v rámci IROP na realizáciu projektu „Revitalizácia vnútrobloku sídliska Vlčanská – Budovateľská v meste Šaľa“ materiál č. C 2/1/2022. Na základe preskúmania predloženej žiadosti o nenávratný finančný príspevok Sprostredkovateľským orgánom pre IROP, bola zaslaná Výzva na doplnenie ŽoNFP zo dňa 08.03.2022. Pre splnenie podmienky poskytnutia príspevku je potrebný Doklad o zabezpečení spolufinancovania projektu. Kontrolou Uznesenia č. 1/2022 – IX. Mestského zastupiteľstva zo dňa 03.02.2022 bolo zistené, že zrejme chybou pri písaní bol zle uvedený názov Výzvy č. IROP-PO7-SC73-2021-87. Správne ide o Výzvu na predkladanie žiadostí o nenávratný finančný príspevok na podporu zelenej infraštruktúry a regeneráciu vnútroblokov sídlisk.

Na základe uvedenej Výzvy na doplnenie ŽoNFP bolo taktiež zistené, že výška oprávnených výdavkov pre položku týkajúcu sa publicity projektu nie je v zmysle finančných limitov uvedených v Prílohe č. 2.b Príručky pre žiadateľa. Na základe uvedeného bol zmenený rozpočet projektu nasledovne:

Rozpočet projektu v EUR:

|  |  |
| --- | --- |
| Celková výška oprávnených výdavkov (EUR) v tom: | **836 749,34 EUR** |
| Stavebné práce (v zmysle rozpočtu od projektanta) | 805 907,20 EUR |
| Stavebný dozor  (ako priemer 3 cenových ponúk z predbežného prieskumu) | 14 000,00 EUR |
| Publicita (dočasný pútač + trvalá tabuľa)  (ako priemer 3 cenových ponúk z predbežného prieskumu) | **724,00 EUR** |
| Rezerva na nepredvídateľné výdavky\* | 16 118,14 EUR |
| Celková výška neoprávnených výdavkov (EUR) | **32,00 EUR** |
| Percento spolufinancovania zo zdrojov EU a ŠR (%) | 95,00 % |
| Žiadaná výška nenávratného finančného príspevku (EUR) | **794 911,87 EUR** |
| Výška spolufinancovania z vlastných zdrojov žiadateľa (EUR) | **41 869,47 EUR** |
| Min. výška NFP (EUR)  max. výška NFP (EUR) | Nie je stanovená  Nie je stanovená |

\* 2% z celkových oprávnených výdavkov projektu na stavebné práce

Pôvodne schválený rozpočet na 1. zasadnutí Mestského zastupiteľstva v Šali zo dňa 3. februára 2022:

|  |  |
| --- | --- |
| Celková výška oprávnených výdavkov (EUR) v tom: | 836 781,34 EUR |
| Stavebné práce (v zmysle rozpočtu od projektanta) | 805 907,20 EUR |
| Stavebný dozor  (ako priemer 3 cenových ponúk z predbežného prieskumu) | 14 000,00 EUR |
| Publicita (dočasný pútač + trvalá tabuľa)  (ako priemer 3 cenových ponúk z predbežného prieskumu) | 756,00 EUR |
| Rezerva na nepredvídateľné výdavky\* | 16 118,14 EUR |
| Celková výška neoprávnených výdavkov (EUR) | 0,00 EUR |
| Percento spolufinancovania zo zdrojov EU a ŠR (%) | 95,00 % |
| Žiadaná výška nenávratného finančného príspevku (EUR) | 794 942,27 EUR |
| Výška spolufinancovania z vlastných zdrojov žiadateľa (EUR) | 41 839,34 EUR |
| Min. výška NFP (EUR)  max. výška NFP (EUR) | Nie je stanovená  Nie je stanovená |

Schválenie Návrhu na opravu Uznesenia je nevyhnutné pre pokračovanie konania o ŽoNFP.